Kalak og Hrókurinn bjóða til jólagleði í Pakkhúsinu , Geirsgötu 11 við Reykjavíkurhöfn , sunnudaginn 15. desember milli 14 og 16 . Þetta er jafnframt síðasti viðburðurinn sem félögin standa að í Pakkhúsinu , sem nú hefur fengið nýja eigendur . Sjana Rut Jóhannsdóttir , söngkona og lagahöfundur , treður upp ásamt Aaron Ísak , sem sigraði í Söngvakeppni framhaldsskólanna 2019 og flutti líka fyrr á árinu lag Hinsegin daga . Leynigestur kemur í heimsókn , veitingar verða í boði , sem og myndasýningar og frásagnir af síðustu ferðum liðsmanna Kalak og Hróksins , til Tasiilaq í nóvember og Nuuk í desember . Grænlandsvinir og Hróksliðar eru hvattir til að koma fagnandi og taka með sér gesti . Eins má horfa á ýmsa þætti Hringbrautar á vefsíðunni hringbraut.is . Dagskrána er að finna undir flipanum SJÓNVARP